جنينة الحيوان فى الجيزه من اكبر و اقدم جناين الحيوان فى مصر و الشرق الاوسط و اهم المعالم فى محافظة الجيزه بعد الاهرامات و الجامعه.اتأسست جنينة الحيوان على مساحة 80 فدان (336,000 متر مربع) فى الجيزه على الضفه الغربيه لنهر النيل و بتطل من الشمال على جامعة القاهره و بتديرها وزارة الزراعه المصريه.و فيها الالاف من الحيوانات النادره و المتهدده بالانقراض.الجنينه فيها كمان عدد كبير جدا من الاشجار و النباتات النادره. الخديوى اسماعيل كان اول واحد يفكر انه يبنى جنينه للحيوانات فى مصر بمناسبة افتتاح قناة السويس بس ما لحقش يخلصها قبل معاد الافتتاح سنة 1896.الخديو اختار انها تتبنى فى مكان جنينة قصر الحريم اللى كان اصلا زينها بالنباتات و استوردلها انواع نادره من الاشجار من مناطق كتيره من العالم زى الهند و وسط افريقيا و امريكا الجنوبيه.الجنينه اتفتحت للجمهور فى 1 مارس 1891 ايام الخديوى محمد توفيق. جينيه حيوانات الجيزه بتعتبر جنينة حيوانات و نباتات فى نفس الوقت لانها مليانا اشجار معمره بيوصل عمر اغلبها لاكتر من 140 سنه و لسه عايشه لحد دلوقتى.جزيرة الشاى من بقايا قصر الحريم بتاع الخديوى اسماعيل و بتعتبر تحفه فى المعمار و خصوصا الارضيه الرخام بتاعتها المزخرفه بحجر اسود مستورد من ايطاليا.